open-index/open-wikipedia-markdown huggingface dataset:
नीमकाथाना

**नीम का थाना**, जिसे **नीमकाथाना** भी लिखा जाता है, भारत के राजस्थान राज्य के सीकर जिले की एक नगरपालिका क्षेत्र है। यह सीकर की आठ तहसिलों में से एक है। नीम का थाना सीकर जिले में विधानसभा क्षेत्र है।

## भौगोलिक स्थिति
नीमकाथाना उत्तरी अक्षांश 27.738 एवं पूर्वी देशान्तर 75.783 पर स्थित है। इसकी मासत से औसत ऊँचाई 480&nbsp;मीटर है।

## जनसांख्यिकी
2011 की जनगणना के अनुसार नीमकाथाना की कुल जनसंख्या 410327 है। पुरूष हिस्सा 53% एवं महिलाएँ 47% हैं। नीमकाथाना की साक्षरता दर 67% है जो राष्ट्रीय औसत 59.5% से कुछ अधिक है जिसमें पुरुष साक्षरता 77% एवं महिला साक्षरता 56% है। नीमकाथाना में कुल जनसंख्या का 16% लोग 6 वर्ष से कम आयु के बच्चे हैं। नीमकाथाना नगर की जनसंख्या 32,580 है।

## नदियाँ
साती और सोटा नामक नदियाँ नीमकाथाना से शुरू होती हैं और कोटपुतली की तरफ बहती है। कांताली नदी नीमकाथाना क्षेत्र की प्रमुख नदी है जो खंडेला की पहाड़ियो से निकल कर झुंझुनू में प्रवेश कर समाप्त हो जाती है।
## इन्हें भी देखें
* सीकर ज़िला
* सीकर

## सन्दर्भ

श्रेणी:राजस्थान के शहर
श्रेणी:सीकर ज़िला
श्रेणी:सीकर ज़िले के नगर
विभिन्न प्रकार के सेतु

नीचे विभिन्न प्रकार के सेतु की सूची दी गयी है।

श्रेणी:सेतु प्रकार
औद्योगिक अन्तरजाल

**औद्योगिक अन्तरजाल** या 'इंडस्ट्रियल इंटरनेट' जनरल एलेक्ट्रिक (GE) द्वारा प्रस्तुत किया गया शब्द है जो जटिल मशीनरी का नेटवर्कित संसूचकों (सेंसर्स) तथा सॉफ्टवेयर की सहायता से एकीकरण को अभिव्यक्त करता है। औद्योगिक अन्तरजाल के अन्तर्गत आने वाले प्रमुख विषय हैं- मशीन शिक्षण (machine learning), विशाल आंकड़ा (big data), मशीन से मशीन अन्तःक्रिया का इंटरनेट आदि।

श्रेणी:इंटरनेट शब्दावली
भाविना पटेल

**भाविना हसमुखभाई पटेल** () भारत की महिला पैरा टेबल टेनिस खिलाड़ी हैं। इन्होने आईटीटीएफ पैरा टेबल टेनिस एशियाई क्षेत्रीय चैंपियनशिप-2013 के महिला एकल वर्ग में रजत पदक जीता। विकलांगता के बावजूद ये 2013 आइटीटीएफ पीटीटी एशियाई टेटे क्षेत्रीय चैंपियनशिप में रजत पदक जीतने वाली पहली भारतीय पैरा टेबल टेनिस खिलाड़ी बन गई।

## सन्दर्भ

## बाहरी कड़ियाँ
*आई टी टी एफ पैरा टेबल टेनिस
*अंतर्राष्ट्रीय पैरालम्पिक टेबल टेनिस समिति का आधिकारिक वेबसाइट

श्रेणी:जीवित लोग
श्रेणी:पैरा टेबल टेनिस खिलाड़ी
श्रेणी:गुजरात के लोग
श्रेणी:खेल
श्रेणी:भारत के टेबल टेनिस खिलाड़ी
श्रेणी:2020 पैरालिम्पिक खेलों में भारत के पदक विजेता
श्रेणी:2024 ग्रीष्मकालीन पैरालिंपिक में भारत के खिलाड़ी
श्रेणी:2024 ग्रीष्मकालीन पैरालिंपिक में टेबल टेनिस
रघुमुदरी श्रीहरी

**रघुमुदरी श्रीहरी** उर्फ़ **श्रीहरी** (15 अगस्त 1964 - 9 अक्टूबर 2013) टॉलीवुड अभिनेता थे। उन्होंने अपना कैरियर तेलुगू सिनेमा से आरम्भ किया था।

## जीवनी
उनका जन्म विजयवाड़ा के निकट आन्ध्र प्रदेश के कृष्णा जिले में हुआ। उनके माता-पिता गुडीवाड़ा से थे। वो वहाँ से हैदराबाद चले गये और उनके बचपन में बालनगर में रहने लगे।
## निधन
9 अक्टूबर 2013 को गुर्दे की बिमारी से जूझ रहे श्रीहरी ने मुम्बई के लीलावती अस्पताल में दम तोड़ दिया। उनकी आयु ४९ वर्ष थी।
## सन्दर्भ

## बाहरी कड़ियाँ
* 

श्रेणी:1964 में जन्मे लोग
श्रेणी:२०१३ में निधन
पैरा टेबल टेनिस

**पैरा टेबल टेनिस** () एक विकलांग खेल है, जो इंटरनेशनल टेबल टेनिस फेडरेशन (ITTF) द्वारा निर्धारित नियमों के अनुसार संचालित होता है। यह व्हीलचेयर एथलीटों के लिए टेबल टेनिस नियमों में मामूली संशोधनों के साथ प्रभाव में हैं। इसमें विकलांग खिलाड़ियों का समूह भाग ले सकता है, जिसके अंतर्गत खिलाड़ियों का वर्गिकरण 1 से 11 के बीच होता है। वर्ग 1 से 5 व्हीलचेयर और 6 से 10 को खड़े होकर खेलने की अनुमति होती है। वर्ग-11 योग्य विकलांग खिलाड़ी के रूप में परिभाषित किया जाता है। BY YS CHANDA MUSICAL GROUPS 
## सन्दर्भ

## बाहरी कड़ियाँ
*आई टी टी एफ पैरा टेबल टेनिस
*अंतर्राष्ट्रीय पैरालम्पिक टेबल टेनिस समिति का आधिकारिक वेबसाइट

श्रेणी:टेबल टेनिस
श्रेणी:पैरा टेबल टेनिस
श्रेणी:खेल
कॉरिऑलिस बल

अंगूठाकार|कोरिआलिस बल और उसका प्रभाव
भौतिकी में, कॉरिऑलिस बल एक छद्म बल है जो एक जड़त्वीय फ्रेम के अनुसार से घूर्णी सन्दर्भ फ्रेम में चलती हुई वस्तुओं पर काम करता है। दक्षिणावर्त घूर्णी सन्दर्भ फ्रेम में, बल वस्तु की गति के बाईं ओर काम करता है। वामावर्त घूर्णी सन्दर्भ फ्रेम में बल दाईं ओर काम करता है। कॉरिऑलिस बल की वजह से किसी वस्तु का विक्षेपण कॉरिऑलिस प्रभाव कहलाता है। 

न्यूटन के गति नियम किसी वस्तु की गति को जड़त्वीय फ्रेम में वर्णन करते हैं। जब न्यूटन के नियमों को घूर्णी सन्दर्भ फ्रेम में बदल जाता है तो कॉरिऑलिस तथा अपकेन्द्रिय त्वरण दिखाई देते है। कॉरिऑलिस बल दो परिमाणों पर लम्बवत दिशा में काम करता है: जड़त्वीय फ्रेम के घूर्णी सन्दर्भ फ्रेम के कोणीय वेग तथा घूर्णी सन्दर्भ फ्रेम की सन्दर्भ वस्तु की वेग​, एवं इसका परिमाण कोणीय फ्रेम में वस्तु की वेग के साथ समानुपाती होता है। अपकेन्द्रिय बल त्रिज्यीय दिशा में बाहर की ओर काम करता है तथा घूर्णी सन्दर्भ फ्रेम के अक्ष से बस्तु की दूरी के साथ समानुपाती है। इन जड़त्वीय बलों को छद्म बल कहा जाता है। 

**फेरेल का नियम** : इस नियम के अनुसार, “धरातल पर मुख्य रूप से चलने वाली सभी हवाएं पृथ्वी की गति के कारण उत्तरी गोलार्द्ध में दाहिनी ओर तथा दक्षिणी गोलार्द्ध में बायीं ओर मुड़ जाती हैं।” यह नियम बड़े क्षेत्रों पर चलने वाली स्थायी पवनों, छोटे चक्रवातों और प्रतिचक्रवातों पर लागू होता है। इस नियम का प्रभाव महासागरीय धाराओं, ज्वारीय गतियों, राकेटों, आदि पर भी देखा जाता है। 

## सूत्र

न्यूटनीय यान्त्रिकी में, जड़त्वीय फ्रेम में क्सी वस्तु के लिए गति का समीकरण इस प्रकार है:
\mathbf{F} = m\mathbf{a}

जिसमे \mathbf F वस्तु पर लगने वाले भौतिक बल का सदिशों का योग है, m वस्तु का द्रव्यमान है, तथा \mathbf a जड़त्वीय फ्रेम के वस्तु का सन्दर्भ त्वरण है।

इस समीकरण को एक स्थिर अक्ष का घूर्णी सन्दर्भ फ्रेम जो मूलबिन्दु के माध्यम से परिवर्तनशील कोणीय वेग  \boldsymbol{\omega}  इस समीकरण को एक स्थिर अक्ष का घूर्णी सन्दर्भ फ्रेम जो मूलबिन्दु के माध्यम से कोणीय वेग  से जाते है में बदलने पर​, समीकरण इस प्रकार है:
\begin{align}
\mathbf{F'} &=
\mathbf{F} - m\frac{\mathrm{d} \boldsymbol{\omega}'}{\mathrm{d}t}\times\mathbf{r}' - 2m \boldsymbol{\omega}'\times \mathbf{v}' - m\boldsymbol{\omega}' \times (\boldsymbol{\omega}' \times \mathbf{r}')  \\
& = m\mathbf{a}'
\end{align}
जिसमे प्राइम (') चर घूर्णी सन्दर्भ फ्रेम में निर्देशांकों को (अवकलज को नहीं) दिखाते हैं तथा:
* \mathbf F  वस्तु पर लगने वाले भौतिक बलों का सदिश योग है
*  \boldsymbol{\omega} ' जड़त्वीय फ्रेम के सापेक्ष घूर्णन सन्दर्भ फ्रेम का कोणीय वेग है
* \mathbf r ' घूर्णन सन्दर्भ फ्रेम के सापेक्ष वस्तु का स्थिति सदिश है
* \mathbf v ' घूर्णन सन्दर्भ फ्रेम के सापेक्ष वस्तु का वेग है
*  \mathbf a ' घूर्णन सन्दर्भ फ्रेम के सापेक्ष वस्तु का त्वरण है

## सन्दर्भ

श्रेणी:भौतिकी
श्रेणी:घूर्णन
अंतरिक्ष यान प्रणोदन

**अंतरिक्ष यान प्रणोदन** अंतरिक्ष यान और कृत्रिम उपग्रहों की गति तेज करने की प्रक्रिया है। इसकी अनेक विधियाँ हैं। यह अंतरिक्ष अनुसंधान का महत्त्वपूर्ण भाग है। ज्यादातर अंतरिक्ष यान आज सुपरसोनिक यानों के माध्यम से प्रक्षेपित किए जाते हैं। इनमें प्रयुक्त रॉकेटों में रासायनिक इंधन प्रयुक्त होते हैं। ये जलने पर भारी मात्रा में गैस उत्पन्न करते हैं जिसके नोजल द्वारा उत्सर्जन के सहारे यान को गति दी जाती है। सोवियत समूह ने उपग्रहों के प्रणोदन के लिए दशकों से बिजली प्रणोदन का इस्तेमाल किया है।
thumb|right|200px|अंतरिक्ष यान प्रणोदन
श्रेणी:अंतरिक्ष यान
श्रेणी:अंतरिक्ष विज्ञान
*
अरमान कोहली

**अरमान कोहली** एक भारतीय फ़िल्म अभिनेता हैं, जो मुख्यतः हिन्दी फ़िल्मों में अभिनय करते हैं। वो फ़िल्म निर्मता एवं निर्देशक राजकुमार कोहली के पुत्र हैं। उन्होंने फ़िल्मों में अभिनय एक बाल-कलाकार के रूप में *बदले की आग* (1982) एवं ''राज तिलक'' (1984) फ़िल्मों में अपने पिता के साथ किया था। इसके अलावा उन्होंने बिग बॉस टीवी शृंखला के सातवें संस्करण में भी भाग लिया।

## कैरियर
### 1992 - 2003
अरमान ने अपने पिता की विरोधी (1992) फिल्म से अपने अभिनय की शुरुआत की थी। इस फिल्म में इनका मुख्य किरदार था, पर इस फिल्म को बॉक्स ऑफिस में असफलता ही हाथ लगी। इसके बाद ये दीवाना (1992) फिल्म में दिव्या भारती के साथ काम करने वाले थे, पर इन्होंने इस फिल्म को छोड़ दिया और उनके जगह शाहरुख खान को ले लिया गया। ये फिल्म काफी अच्छी साबित हुई। इसके बाद इन्हें बाज़ीगर (1993) फिल्म में मुख्य किरदार के रूप में लिया गया था, पर एक बार फिर उनकी जगह शाहरुख खान को ये किरदार मिल गया। ठीक इसी तरह इन्हें दिलवाले दुल्हनिया ले जाएंगे (1995) में जो किरदार मिला था, उनके फिल्म छोड़ने के बाद वो किरदार परमीत सेठी को मिल गया।

इन्होंने अन्य फिल्मों में भी कार्य किया था, जिसमें दुश्मन जमाना (1992), अनाम (1993) और औलाद के दुश्मन थीं। ये सारी की सारी फिल्में बॉक्स ऑफिस में नाकाम साबित हुई। इसके बाद इनके पिता ने एक और बार इनके कैरियर को ठीक करने की कोशिश की और 1997 में सनी देओल और सुनील शेट्टी के साथ कहर (1997) फिल्म का निर्माण किया। इस फिल्म को सामान्य सफलता ही मिली। इसके लगभग पाँच सालों के बाद इनके पिता ने कई सितारों के साथ इन्हें जानी दुश्मन: एक अनोखी कहानी में लिया, पर ये भी इनके कैरियर को उभारने में नाकाम रही। इस फिल्म के बाद इनकी खबर समाचार में तब मिली, जब इनकी गाड़ी ने पैदल चल रहे राहगीर को ठोक दिया था। इसके बाद 2003 में एलओसी: कारगिल (2003) इनकी आखिरी फिल्म थी।

### 2013 - वर्तमान
सितम्बर 2013 में इन्होंने कलर्स के टीवी कार्यक्रम "बिग बॉस" 7 में प्रतिभागी के रूप में भाग लिया। 16 दिसम्बर 2013 को अपनी सह-प्रतिभागी, सोफिया हयात के साथ मारपीट और बदसलूकी करने के आरोप में पुलिस ने इन्हें बिग बॉस के घर से गिरफ्तार कर लिया था। उन्हें अगले दिन जमानत पर छोड़ा गया। बिग बॉस से उन्हें 22 दिसम्बर को निकाला गया। 

इन्होंने 12 साल बाद फिर बॉलीवुड में कदम रखा। ये राजश्री प्रॉडक्शन द्वारा बनाई फिल्म प्रेम रतन धन पायो में नकारात्मक भूमिका निभाए थे।

## सन्दर्भ

## बाहरी कड़ियाँ

श्रेणी:जीवित लोग
श्रेणी:बिग बॉस प्रतिभागी
श्रेणी:भारतीय अभिनेता
श्रेणी:1972 में जन्मे लोग
दिवाकर शर्मा

अंगूठाकार|राजास्थान विश्वविद्यालय्
**दिवाकर शर्मा** (१९३३ चूरु,राजस्थान-२००९) संस्कृत, हिंदी तथा राजस्थानी भाषाओं के विद्वान थे। आपने संस्कृत की कलाधिस्नातक परीक्षा कोटा में उत्तीर्ण की थी तथा पीएच. डी. की उपाधि राजस्थान विश्वविद्यालय (जयपुर) से प्राप्त की थी। आपको साहित्य, संस्कृति तथा इतिहास का प्रतिबोधन अपने पिताश्री *विद्यावाचस्पति* विद्याधर शास्त्री तथा चाचाजी प्रोफेसर दशरथ शर्मा से हुआ।

डूंगर कॉलेज, बीकानेर में आप संस्कृत के प्राध्यापक नियुक्त हुए, इस पद से आपकी सेवा निवृत्ति १९९१ में हुई। इसके पश्चात आपने संस्कृत, हिंदी तथा राजस्थानी के प्रोत्साहन हेतु स्थापित संस्था, *हिंदी विश्व भारती अनुसंधान परिषद्* (बीकानेर) का निर्देशन किया। परिषद् की शोध पत्रिका *विश्वम्भरा* के आप जीवन पर्यन्त संपादक रहे। आपके निर्देशन में अनेक संस्कृत शोधार्थियों ने पीएच. डी. की उपाधि प्राप्त की।

## प्रकाशन
*राजस्थान के संस्कृत साहित्य-सृजन में बीकानेर शेत्र का योगदान* (१४७२-१९६५ ई.) आपका मुख्य प्रकाशित ग्रन्थ है। ग्रन्थ में बीकानेर शेत्र के संस्कृत साहित्य का विवेचन तथा संस्कृत साहित्य के इतिहास का वर्णन है। *विचित्र पत्रं* आपकी द्वितीय रचना है। *डॉ॰ दशरथ शर्मा लेख-संग्रह* एवं *गिरधारीसिंह परिहार-व्यक्तित्व एवं कृतित्व* आपकी सहलेखित रचनाएँ हैं। डॉ॰ दशरथ शर्मा लेख-संग्रह में डॉ॰ शर्मा द्वारा लिखित चार सौ से अधिक लेखों की सूची है। *गिरधारीसिंह परिहार-व्यक्तित्व एवं कृतित्व* में कवि की कृतियों का विवरण तथा विवेचन है। इसके अतिरिक्त डॉ॰ दिवाकर शर्मा के महत्त्वपूर्ण लेख कई शोध पत्रिकाओं में प्रकाशित हुए।

## संपादन
हिंदी विश्व भारती अनुसंधान परिषद् की त्रैमासिक शोध पत्रिका *विश्वम्भरा* के आप संपादक रहे। राजस्थानी ज्ञानपीठ की राजस्थानी भाषा पत्रिका *राजस्थानी गंगा* के संपादन कार्य से भी आप सम्बंधित रहे। *वरदा*,*वैचारिकी* तथा *कला-दर्शन* पत्रिकाओं के परामर्श मंडल के भी आप सदस्य रहे।

## सम्मान
*राजस्थान संस्कृत अकादमी (जयपुर) द्वारा *विशिष्ट विद्वत सम्मान*
*राजस्थान साहित्य अकादमी (उदयपुर) द्वारा *विशिष्ट साहित्यकार* सम्मान
राजस्थान की अनेक सांस्कृतिक और साहित्यिक संस्थाओं ने आपको सम्मान प्रदान किये।
## सदस्यता
*राजस्थान साहित्य अकादमी (उदयपुर) की सरस्वती तथा संचालिका के सदस्य 
*राजस्थानी भाषा एवं संस्कृत अकादमी के कोषाध्यक्ष 
आप अनेक सांस्कृतिक तथा साहित्यिक संस्थाओं के सदस्य रहे।
## रचनाएँ
**राजस्थान के संस्कृत साहित्य-सृजन में बीकानेर शेत्र का योगदान (१४७२-१९६५ ई.)*, प्रकाशक: कलासन प्रकाशन, बीकानेर २००८.
**विचित्र पत्रम*
**डॉ॰ दशरथ शर्मा लेख संग्रह (प्रथम भाग)*, संपादक: मनोहर शर्मा, दिवाकर शर्मा; प्रकाशक: हिंदी विश्वभारती अनुसंधान परिषद्, बीकानेर १९७७
* *गिरधारीसिंह परिहार- व्यक्तित्व एवं कृतित्व*, प्रकाशक: राजस्थान ज्ञानपीठ संस्थान, बीकानेर २००१

## स्तोत्र सामग्री
डॉ॰ दिवाकर शर्मा (संक्षिप्त परिचय) *विश्वम्भरा*: जुलाई-दिसम्बर '०९/२

## सन्दर्भ
 
श्रेणी:संस्कृत विद्वान
श्रेणी:राजस्थान के लोग
श्रेणी:1933 में जन्मे लोग
श्रेणी:राजस्थान विश्वविद्यालय के पूर्व छात्र
श्रेणी:२००८ में निधन
पुनः नियोजन

कम्प्यूटर, डेटा ट्रांसमिशन, तथा अधिकांश डिजिटल प्रणालियों में **पुनः नियोजन** या **रिसेट** (reset) करने से लम्बित पड़ी सारी घटनाएँ या गलतियाँ हटा दी जाती हैं तथा सम्पूर्ण प्रणाली अपनी सामान्य आरम्भिक अवस्था में चला जाता है। यदि कोई निकाय चलते-चलते किसी त्रुटि या समस्या या असामान्य अवस्था को प्राप्त होता है तो प्रायः प्रणाली की सुरक्षा को ध्यान में रखते हुए उस निकाय का चालन बन्द कर दिया जाता है तथा 'त्रुटि' का संकेत दे दिया जाता है। रिसेट करने से यह 'त्रुटि' सम्केत हट जाता है, निकाय अपनी सामान्य प्रारम्भिक अवस्था में आ जाता है जिसे चालू किया जा सकता है। कभी-कभी रिसेट करने से वह प्रारम्भिक अवस्था में आकर चालू भी हो जाता है।

अधिकांश कम्प्यूटरों में एक रिसेट लाइन होती है जो कम्प्यूटर को शुरू में पॉवर देते ही सक्रिय होकर कम्प्यूटर को एक सुज्ञात आरम्भिक अवस्था में लाकर छोड़ देती है जिससे कम्प्यूटर के बूट होने की आगे की प्रक्रिया सही तरह से सम्पन्न होती है। रिसेट लाइन यदि मौजूद न होती तो पॉवर-आन के समय हमेशा अनिश्चितता बनी रहती कि कम्प्यूटर किस आरम्भिक स्थिति से शुरू होगा। यदि कम्प्यूतर एक सुनिश्चित आरम्भिक स्थिति से शुरू नहीं होगा तो आगे कुछ भी निश्चित नहीं है। यह अनिश्चितता किसी भी निकाय के लिए स्वीकार्य नहीं है। निकाय इस तरह चल ही नहीं सकता।

## इन्हें भी देखें
*रिसेट बटन

श्रेणी:आंकिक परिपथ
पद्मजा नायडू

**पद्मजा नाइडू** (1900 - 2 मई 1975) भारतीय राजनीतिज्ञ सरोजिनी नायडू की सुपुत्री थीं। उन्होने अपनी माँ की तरह भारत के हितों के लिए खुद को समर्पित कर दिया था। केवल इक्कीस वर्ष की उम्र में वे भारत की राष्ट्रीय राजनीति में प्रवेश कर कई थीं, जब उन्हें भारतीय राष्ट्रीय काँग्रेस की हैदराबाद इकाई का संयुक्त संस्थापक बनाया गया। उन्होने विदेशी सामानों के बहिष्कार करने और खादी को अपनाने हेतु लोगों को प्रेरित करने का संदेश दिया और समर्पित अभियान में शामिल हुई। वे 1942 में भारत छोड़ो आंदोलन में भाग लेने के कारण जेल भी गई। स्वतन्त्रता के पश्चात वे पश्चिम बंगाल की राज्यपाल बनीं। उन्होने आधी सदी से भी ज्यादा सार्वजनिक जीवन जिया, इस दौरान वे रेड क्रॉस से भी जुड़ीं और 1971 से 1972 तक वे इसकी अध्यक्ष भी रहीं।

उनके नाम पर दार्जिलिंग में पद्मजा नायडू हिमालयन प्राणी उद्यान है। 
## सन्दर्भ

 

श्रेणी:1900 में जन्मे लोग
श्रेणी:१९७५ में निधन
श्रेणी:पश्चिम बंगाल के राज्यपाल
श्रेणी:भारत छोड़ो आंदोलन
श्रेणी:भारतीय महिला राजनीतिज्ञ
श्रेणी:भारतीय महिला स्वतंत्रता सेनानी
श्रेणी:भारतीय राष्ट्रीय कांग्रेस के राजनीतिज्ञ
बिल प्रैडी

**बिल प्रैडी** (जन्म:7 जून 1960) एक अमेरिकी टीवी लेखक और निर्माता हैं।

श्रेणी:1960 में जन्मे लोग
धर्म और गर्भपात

विभिन्न धर्मों में गर्भपात के बारे में भिन्न-भिन्न विचार हैं नीचे इसका कुछ संक्षिप्त विवरण है।
## बौद्ध धर्म
गर्भपात के विषय में कोई भी बौद्ध धर्म कुछ भी नहीं कहता। पारंपरिक स्रोत, जैसे बौद्ध मठ का संहिता के अनुसार जीवन की शुरूआत गर्भधारण से होती है जो गर्भपात करने पर वह समाप्त हो जाता है जिसे जीवन का जानबूझकर विनाश कहा जा सकता है और इससे बचना चाहिए। अधिकत्तर बौद्ध धर्मावलम्बी भी इससे सहमत हैं। इसका अधिक गहराई से अध्ययन करने पर ज्ञात होता है कि "जीवन प्रत्यक्ष प्रारम्भिक बिंदु रहित एक निरंतरता है"।

दलाई लामा के अनुसार गर्भपात एक "ऋणात्मक" प्रवृत्ति है लेकिन अपवाद भी हैं। उन्होंने बताया, "मेरा अनुमान है कि गर्भपात प्रत्येक परिस्थिति के अनुसार स्वीकृत या अस्वीकृत किया जाना चाहिए"।

## ईसाई धर्म
ईसाई धर्म में गर्भपात के सम्बन्ध में भिन्न-भिन्न विचार हैं। कुछ बुद्धिजीवियों का पुराने ईसाई विचारों से विरोध है तो कुछ लोग आज भी यह मानते हैं कि गर्भपात करना अथवा करवाना किसी जीवित व्यक्ति की हत्या के समान ही है।
## हिन्दू धर्म
पौराणिक हिन्दू ग्रंथों के अनुसार गर्भपात को दृढ़ता से अपराध माना गया है। बीबीसी के अनुसार, "जब गर्भपात के बारे में बात होत तो, हिन्दू विधि में उसका चुनाव किया जाता है जिसमें शामील यथा: माता-पिता भ्रूण और समुदाय को कम से कम नुकसान हो।" बीबीसी के अनुसार, "यद्यपि व्यावहारिकता में भारत की हिन्दू सभ्यता में गर्भपात प्रचलित है, क्योंकि गर्भपात पर धार्मिक प्रतिबंध कभी-कभी सांस्कृतिक वरीयता बेटों के लिए होने के कारण इसका उल्लंघन किया जाता है। इसके तहत लड़की को जन्म से पूर्व ही गर्भपात के माध्यम से हटा दिया जाता है और इसे कन्या भ्रूण हत्या अथवा मादा भ्रूण हत्या कहा जाता है।" हिन्दू विद्वानों और महिला अधिकारों की वकालत करने वाले लोग लिंग-आधारित गर्भपात को प्रतिबन्धित करने के पक्ष में हैं।

कुछ हिन्दू धर्मशास्त्रियों का विश्वास है कि भ्रूण का व्यक्ति (लिंगातमक परिवर्तन) तीन महीने में शुरू होता है और इसका विकास गर्भावस्था के पाँच माह में होता है। संभवतः तीसरे महीने तक गर्भपात की अनुमति दी जानी चाहिए और इसके बाद किया जाने वाला गर्भपात आत्मा प्राप्त कर चुके शरीर के विनाश के समान है।

## इस्लाम
यद्यपि इस्लाम विद्वानों में इस सम्बन्ध में मत्यक्य नहीं है कि कब जीवन आरम्भ होता है और कब गर्भपात कि अनुमति दी जा सकती है, अधिकतर के अनुसार गर्भधारण के 120 दिन बाद&nbsp;– वह समय जब इस्लाम के अनुसार भ्रूण का एक जीवित आत्मा के रूप में होने लगता है, इसको समाप्त करना&nbsp;– प्रतिबन्धित है। कुछ इस्लामी विचारकों के अनुसार गर्भधारण के शुरुआती चार माह में गर्भपात की अनुमति केवल उसी अवस्था में होनी चाहिए जब माँ (जच्चा) का जीवन खतरे में हो अथवा कोई बलात्कार का मामला हो।
## यहूदी धर्म
परम्परानिष्ठ यहूदी गर्भपात की अनुमति की शिक्षा केवल उस अवस्था में देते हैं जब जच्चा (गर्भवती महिला) का जीवन खतरे में हो। जबकि सुधारवादी, पुनर्निर्माणवादी और अनुदारपंथी आंदोलनों में सुरक्षित और सुलभ गर्भपात के अधिकार के लिए खुले आम इसकी वकालत की गई, जबकि परम्परानिष्ठ आंदोलन मुद्दे पर एकीकृत नजर नहीं आये।
## सिख धर्म
यद्यपि सिख ग्रंथों में सीधे तौर पर गर्भपात (या वास्तव में कई अन्य जैवनैतिक मामलों) के सम्बंध में कुछ नहीं कहा गया है और सामान्यतः यह सिख धर्म में प्रतिबन्धित है क्योंकि यह भगवान के निर्माण कार्य के विरुद्ध माना जाता है। इस सैद्धांतिक दृष्टिकोण के बावजूद, भारत के सिख समुदायों में गर्भपात असामान्य नहीं है, वहाँ पर पुरुष प्रधान समाज एवं सांस्कृतिक पसंद में बेटों को अधिक महत्व देने के कारण मादा भ्रूण हत्या होती है।

## सन्दर्भ

श्रेणी:गर्भपात
श्रेणी:धर्म
उत्थापक कलनविधि

कम्प्यूटर के डिस्क के भुजा (आर्म) और सिर (हेड) की गति निर्धारण की कलनविधि का नाम **उत्थापक कलनविधि** (elevator algorithm या SCAN) है। डिस्क पर सूचना लिखने (राइट) या लिखी सूचना को पढ़ने (रीड) के लिए यह गति आवश्यक होती है।

इस अल्गोरिद्म का नाम भवनों में लगने वाले 'उत्थापक' (एलिवेटर) के नाम पर रखा गया है। भवनों में लगे उत्थापक वर्तमान गति की दिशा (ऊपर या नीचे) में तब तक आगे बढ़ते रहते हैं जब तक खाली न हों जाँय। वे तभी रुकते हैं जब किसी को बीच में उतरना हो या उसी दिशा में जाने का इच्छुक रास्ते में (बाहर) प्रतीक्षारत हो।

जहाँ तज इस कलनविधि को कार्यान्यवित करने का प्रश्न है, ड्राइव रीड/राइट के बाकी बचे निवेदनों की सूचना रखता है। इसके साथ यह भी जानकारी रखता है कि किस सिलिण्डर पर लिखना/पढ़ना है। सिलिण्डर-संख्या कम हो तो उसका अर्थ है कि सम्बन्धित सिलिण्डर के पास है जबकि अपेक्षाकृत बड़ी सिलिण्डर-संख्या बताती है कि सिलिण्डर स्प्लिण्डिल से दूर है।

श्रेणी:कलनविधि
पद्मजा नायडू हिमालयन प्राणी उद्यान

**पद्मजा नायडू हिमालयन प्राणी उद्यान** (, ) पश्चिम बंगाल के दार्जिलिंग शहर में 67.56 एकड़ (27.3 हेक्टेयर) में अवस्थित है। इसे () भी कहते हैं। यह प्राणी उद्यान 7000 फीट (2,134 मीटर), की औसत ऊंचाई से भारत में सबसे अधिक ऊंचाई पर स्थित है। अपने देश का यह एक विशेष प्राणी उद्यान है, जहां अंतर्राष्ट्रीय स्तर का लाल पांडा, हिम तेंदुए, तिब्बती भेड़िया और पूर्वी हिमालय के अन्य अत्यधिक लुप्तप्राय जानवरों की प्रजातियों के संरक्षण प्रजनन कार्यक्रम के लिए अधिकृत है। यह प्राणी उद्यान प्रति वर्ष लगभग तीन लाख दर्शकों को आकर्षित करता है।
## इतिहास
यह पूर्व में हिमालय प्राणी उद्यान के नाम से जाना जाता था, जिसे 14 अगस्त 1958 को स्थापित किया गया था। सन् 1975 में भारत के तत्कालीन प्रधानमंत्री स्वर्गीय श्रीमती इंदिरा गांधी के द्वारा हिमालय प्राणी उद्यान को पश्चिम बंगाल की पूर्व राज्यपाल स्वर्गीय श्रीमती पद्मजा नायडू की स्मृति में नामित किया गया था।
## तापमान

यहाँ का तापमान आम तौर पर उच्चतम 26 डिग्री सेल्सियस से 20 डिग्री सेल्सियस तथा न्यूनतम 5 डिग्री सेल्सियस से 10 डिग्री सेल्सियस रहता है।
## आवागमन मार्ग
यह प्राणी उद्यान की दूरी बागडोगरा हवाई अड्डे से 85 कि॰मी॰ है तथा न्यू जलपाईगुड़ी रेलवे जंक्शन से नजदीक है। यह देश के सभी प्रमुख शहरों और कस्बों के साथ जुड़ा हुआ है। 
## फोटो गैलरी


Image:Padmaja Naidu Himalayan Zoological Park (2).JPG|प्रवेश 
Image:Snow Leopard in Padmaja Naidu Himalayan Zoological Park (5).JPG|हिम तेंदुए
Image:Tibetan Wolf in Padmaja Naidu Himalayan Zoological Park (7).JPG|तिब्बती भेड़िया
Image:Red Pandain Darjiling Zoo.jpg|प्राणी उद्यान के भीतर लाल पांडा 



## सन्दर्भ

## बाहरी कड़ियाँ
*
*
श्रेणी:भारत के वन्य अभयारण्य
श्रेणी:राष्ट्रीय उद्यान, भारत
श्रेणी:भारत के प्राणी उद्यान
मैगनस प्रभाव

right|thumb|300px|चक्रण के साथ गति करती हुई वस्तु ; इस स्थिति में ऊपर की ओर उत्पन्न मैगनस बल दिखाया गया है।

यदि कोई बेलनाकार या गोलीय ठोस वस्तु किसी तरल में डूबकर चक्रण (spinning) कर रही हो तथा तरल तथा चक्रण कर रही वस्तु के बीच आपेक्षिक गति हो तो उस वस्तु पर किनारे की तरफ एक बल उत्पन्न होता है। इस प्रभाव को **मैगनस प्रभाव** (Magnus effect) कहते हैं। यह नाम जर्मनी के भौतिकशास्त्री तथा रसायनशास्त्री एचजी मैगनस (H.G. Magnus) के नाम पर पड़ा है जिन्होने सबसे पहले सन् 1853 में इस प्रभाव को प्रयोग करके देखा था। मैगनस प्रभाव के कारण ही सर्व की गयी टेनिस की गेंद *वक्र* (curve) बनाती है। इसी प्रकार यह प्रभाव चक्रण करते हुए आगे जा रहे गोला (artillery shell) पर भी देखने को मिलता है।

श्रेणी:तरलगतिकी
श्रेणी:द्रवगतिकी
मस्जिद ए नबवी

**मस्जिद-ए-नबवी** (, अल-मस्जिद अल-नबवी), सऊदी अरब के शहर मदीना में वाक़ी इस्लाम का दूसरा मुक़द्दस तरीन मक़ाम है।

मक्का में मस्जिद-ए-हरम मुसलमानों के लिए मुक़द्दस तरीन मक़ाम है। जबकि बैतुल मुक़द्दस में मस्जिद-ए-अक़्सा इस्लाम का तीसरा मुक़द्दस तरीन मक़ाम।

## तारीख़
मस्जिद-ए-नबवी को हुज़ूर रसूले अकरम सल्लल्लाहु अलैहि वसल्लम ने 622 या 623 में तामीर किया था। असल मस्जिद मुस्ततील शकल की था। मशरिक़ से मग़रिब यक इसकी चौड़ाई 63 क्यूबिट (30.05 मीटर) थी और शमाल से जनूब इसकी लम्बाई 70 क्यूबिट (35.62 मीटर) थी। ये कच्ची ईंटों से बनाया गया था और इसकी छत ताड़ के पत्तों और मिट्टी की थी और इसमें ताड़ के तनों से खम्बों बनाए गए थे। छत 7 क्यूबिट (3.60 मीटर) ऊँची थी। बराम्दा खुला छोड़ा गया था। सन् 628 में ख़ैबर की जंग में फ़तेह के बाद इसमें शमाल, मशरिक़ और मग़रिब की तरफ़ विस्तार किया गया और यह तक़रीबन 93 क्यूबिट का वर्ग बन गया।

ख़लीफ़ा-ए-अव्वल अबु बकर के दौर में मस्जिद में कोई ख़ास तब्दीली नहीं किये गए। 639 में दुसरे ख़लीफ़ा उमर इब्न अल-ख़त्ताब ने मस्जिद को दोबारा वसीय किया और मस्जिद मशरिक़ से मग़रिब 113 क्यूबिट चौड़ी और शमाल से जनूब तक 130 क्यूबिट लम्बी कर दी गयी। छत को 11 क्यूबिट (5.6 मीटर) ऊँचा कर दिया गया।

तीसरे ख़लीफ़ा उसमान बिन अफ़्फ़ान ने 649 में पुरानी इमारत को तुड़वा कर मस्जिद को दोबारा तामीर किया। तामीर में दस महीने लगे। शमाल से जनूब मस्जिद 160 क्यूबिट (81.40 मीटर) थी और मशरिक़ से मग़रिब 123 क्यूबिट (62.58 मीटर)। इस तामीर में दीवार पत्थर और चिनाई के मसाले की बनाई गयी थी और पुराने सुतूनों की जगह लोहे के सुतूनों इस्तेमाल या गया था। छत का सागवान की लकड़ी से किया गया।

## निज़ाम हैदराबाद का अतिया
निज़ाम हैदराबाद "मीर उस्मान अली खान" ने हज और उमराह के इन मुक़द्दस तरीन मक़ामों पर जाने वाले ज़ाइरीन के लिए मदीना मुनवारा में मस्जिद अल-हरम और मस्जिद अन-नबावी के आसपास तीस से ज़्यादा अज़ीम अश्शान इमारतें बिनाई।

## सन्दर्भ
### टीका

### ग्रन्थसूची
* 

श्रेणी:सउदी अरब
श्रेणी:मस्जिद
श्रेणी:मस्जिदें
सलीम

सलीम अनेक संदर्भ में प्रयुक्त शब्द है। 
* सलीम (इतिहास) - अकबर का पुत्र और भारत का बादशाह जहाँगीर। 
* सलीम (प्रेमचंद) - कर्मभूमि उपन्यास का प्रमुख चरित्र। 
श्रेणी:बहुविकल्पी शब्द
आईपैड एयर

**आईपैड एयर** एप्पल इंक॰ द्वारा निर्मित पांचवी पीढ़ी का आईपैड है। एयर आईपैड परिवार का सबसे पतला और हल्का सदस्य है। यह एप्प्ल के ए7 चिप द्वारा संचालित है।

## मॉडलों का कालक्रम

## सन्दर्भ

श्रेणी:एप्पल इंक॰ हार्डवेयर
श्रेणी:एप्पल इंक॰ के उत्पाद
सलीम (प्रेमचंद)

** सलीम ** प्रेमचंद के प्रसिद्ध उपन्यास कर्मभूमि (१९३२) का प्रमुख चरित्र है। वह अमरकांत का साथी औ्र शहर के रईस एवं प्रभावशाली राजनेता हाफिज अली, जो बनारस की म्युनिसिपैलिटी के मेयर हैं, का पुत्र है। वह भारतीय लोक सेवा की तैयारी करने वाले युवकों का प्रतिनिधी है जो भारत की आम जनता विरोधी ब्रितानी प्रशासन का चरित्र उजागर करने का माध्यम बना है। ्प्रेमचंद उसे सरकारी नौकरी त्याग कर स्वतंत्रता संग्राम में शामिल होते दिखाकर उस समय के नौकरी करने वाले लोगों को भारतीय स्वतंत्रता संग्राम में साथी बनने का स्वप्न देख रहे थे।

श्रेणी:प्रेमचंद
श्रेणी:साहित्यिक चरित्र
चलचित्र प्रक्षेपित्र

**चलचित्र प्रक्षेपित्र** अथवा **मूवी प्रोजेक्टर** (Movie projector) एक प्रकाश- यांत्रिक यंत्र होता है जो गतिशील चित्रों अर्थात चलचित्रों को पर्दे पर प्रक्षेपित्र करता है। इसके माध्यम से किसी विषय को देखने के साथ-साथ सुन भी सकते हैं। जिसका प्रयोग अध्यापन कार्य के साथ मनोरंजन आदि में भी किया जाता है।
श्रेणी:प्रक्षेपित्र
श्रेणी:फ़िल्म
गार्गी महाविद्यालय दिल्ली

**	गार्गी कॉलेज** दिल्ली स्थित एक महिला महाविद्यालय है। यह दिल्ली विश्वविद्यालय से सम्बद्ध है। इसकी स्थापना 967 में हुई थी। गार्गी महाविद्यालय कला,  वाणिज्य, विज्ञान तथा शिक्षा में शिक्षा प्रदान करता है।
## उल्लेखनीय पूर्व छात्र
*अलंकृता सहाय - मिस दिवा अर्थ 2014
*हुमा कुरैशी - अभिनेत्री 
*सोनल चौहान - फेमिना मिस इंडिया टूरिज्म 2005, मिस वर्ल्ड टूरिज्म 2005, मॉडल और अभिनेत्री।
*उर्वशी रौतेला- मिस दिवा 2015
*सानिया मल्होत्रा - अभिनेत्री।

## सन्दर्भ

## बाहरी कड़ियाँ
*गार्गी महाविद्यालय का जालघर

श्रेणी:दिल्ली
पद्म श्री पुरस्कार (१९९०–१९९९)

पद्म श्री पुरस्कार, भारत का चौथा सबसे बड़ा नागरीक सम्मान है। जिसके ई॰ सन् १९८४ से १९८९ के प्राप्त कर्ता निम्न हैं:

## १९९०

## १९९१

## १९९२

## १९९८

## १९९९

## सन्दर्भ

श्रेणी:पद्म श्री
कर्क नीहारिका

**कर्क नीहारिका** (Crab Nebula) एक अधिनवतारा (supernova) है।

श्रेणी: नीहारिका
वैस्ट मिडलैंड्स

**वैस्ट मिडलैंड्स** इंग्लैंड के नौ आधिकारिक क्षेत्रों में से एक है। क्षेत्र या रीज़न सांख्यिकीय उद्देश्यों के लिए इंग्लैंड की प्रथम स्तर की खण्डीय इकाई है। वैस्ट मिडलैंड्स में पारंपरिक मिडलैंड्स क्षेत्र का पश्चिमी भाग आता है। यूनाईटेड किंगडम का दूसरा सबसे अधिक आबादी वाला शहर बर्मिंघम इसी क्षेत्र में हैं।

## बाहरी कड़ियाँ
* एडवांटेज ईस्ट मिडलैंड्स – क्षेत्रीय विकास एजंसी
* वैस्ट मिडलैंड्स सरकार

श्रेणी:इंग्लैंड के क्षेत्र
ईस्ट ऑफ़ इंग्लैंड

**ईस्ट ऑफ़ इंग्लैंड** इंग्लैंड के नौ आधिकारिक क्षेत्रों में से एक है। क्षेत्र या रीज़न सांख्यिकीय उद्देश्यों के लिए इंग्लैंड की प्रथम स्तर की खण्डीय इकाई है। यह 1994 में बनाया गया था और 1999 के आंकड़ों के लिए अपनाया गया। इसमें बेडफ़र्डशायर, केमब्रिजशायर, हर्टफ़र्डशायर, एसेक्स, नॉर्फ़क और सफ़क समारोहिक काउंटियाँ आती हैं। क्षेत्र में सबसे अधिक आबादी एसेक्स में निवास करती है।

## बाहरी कड़ियाँ
*ईस्ट ऑफ़ इंग्लैंड विकास एजंसी
*ईस्ट ऑफ़ इंग्लैंड सरकार

श्रेणी:इंग्लैंड के क्षेत्र
मिकी वायरस

***मिकी वायरस*** २०१३ की एक हिन्दी थ्रिलर हास्य फ़िल्म है जिसका निर्देशन सौरभ वर्मा ने किया है। इस फ़िल्म को लिखा भी सौरभ वर्मा ने है और यह 25 अक्टूबर 2013 को सिनेमाघरों में उतारी गई। मिकी वायरस के निर्माता ऑसम फ़िल्म्स के साथ डार मोशन पिक्चर्स ने किया है। फ़िल्म में मुख्य भूमिका में मनीष पॉल, एली अवराम, मनीष चौधरी, पूजा गुप्ता और वरुण बडोला हैं।
## कथानक
मिकी (मनीष पॉल) एक हैकर है, पुलिस इंस्पेक्टर सिद्धार्थ चौहान (मनीष चौधरी) उसे एक गैंग का पर्दाफ़ाश करने के लिए उस गैंग की वेबसाइट हैक करने के काम में लगाता है। इस गैंग के दो लोगों की रहस्यमय परिस्थितियों में मौत हो जाती है और पुलिस इन दोनों मौतों की गुत्थी नहीं सुलझा पाती। मिकी इस मिस्ट्री को सुलझाने में पुलिस की मदद कर रहा होता है तभी उसकी गर्लफ़्रेंड कामायनी जॉर्ज (एली अवराम) की हत्या हो जाती है। कामायनी मरने से पहले मिकी से एक बैंक की वेबसाइट हैक करके एक बड़ी रकम एक अकाउंट में ट्रांसफ़र करने के लिए कहती है। चूंकि मरने से ठीक पहले वो मिकी के साथ होती है तो शक की सुई उसी की तरफ़ घूमती है। मिकी अपने दोस्तों की मदद से इस समस्या से निकलने की कोशिश करता है।

## कलाकार
* मनीष पॉल - मिकी अरोड़ा
* एली अवराम - कामायनी
* मनीष चौधरी - पुलिस इंस्पेक्टर सिद्धार्थ चौहान
* वरुण बडोला - इंस्पेक्टर देवेन्द्र भल्ला
* पूजा गुप्ता - चुटनी
* नितेश पाण्डे - प्रोफेसर
* राघव कक्कड़ - फ्लोपी
* विकेश कुमार - पंचो
## संगीत

फ़ील्म का संगीत 3 अक्टूबर 2013 को आय-ट्यून्स ने जारी किया गया। एलबम में छः गाने हैं जिनमें से पाँच की रचना हनीफ शेख ने की है और केवल एक गाने की रचना फैज़ान हुसैन एवं एगनेल रोमन ने की है जबकि हनीफ शेख, मनोज यादव और अरुण कुमार ने गीत लिखे हैं।

## समालोचना

फ़िल्म समीक्षकों को यह फ़िल्म ज्यादा रास नहीं आयी। "आज तक" समाचार के सौरभ द्विवेदी ने इस फ़िल्म को पांच में से ढाई स्टार दिए। ज्यादातर आलोचकों की शिकायत फ़िल्म कि कॉमेडी को लेकर रही। दैनिक भास्कर ने पांच में से केवल 1.5 स्टार दिए और फ़िल्म में साफ़ साफ़ दिखने वाली कमियां भी गिनाईं परन्तु कलाकारों की तारीफ़ कि और लिखा कि कलाकारों ने अपना बेस्ट देने की पूरी कोशिश की। दैनिक जागरण के दुर्गेश सिंह ने फ़िल्म को 2 स्टार देते हुए कहा "अगर आप मनीष पॉल के छोटे पर्दे पर प्रशंसक रहे हैं तो फिल्म देखने जा सकते हैं अन्यथा फिल्म में ऐसा कुछ नहीं है जिसके लिए फिल्म देखी जाए।"

## सन्दर्भ

## बाहरी कड़ियाँ
* 
* 
* आधिकारिक जालस्थल
* 
* 

श्रेणी:हिन्दी फ़िल्में
श्रेणी:2013 में बनी हिन्दी फ़िल्म
छवि राजावत

**छवि राजावत** (जन्म: 1980) जयपुर से  दूर टोंक जिले के छोटे से गांव सोड़ा की सरपंच थीं। वे भारत की एकमात्र एमबीए सरपंच थीं।।
वे नवंबर 2013 में स्थापित भारतीय महिला बैंक की एक निदेशक (डायरेक्टर) भी हैं।
## करियर
पुणे के इंडियन इंस्टीट्यूट ऑफ माडर्न मैनेजमेंट से एमबीए की डिग्री हासिल करने वाली छवि कई नामी कारपोरेट कंपनियों में काम कर चुकी हैं। उन्होंने चकाचौंध भरी जिंदगी का साथ छोड़ गांव की मिट्टी से जुड़ने का फैसला किया। इसके लिए सरपंच का चुनाव लड़ने का फैसला किया। 4 फ़रवरी 2011 को छवि ने अपने निकटतम प्रतिद्वन्द्वी को रिकॉर्ड 1200 मतों से हराकर सरपंच चुनाव में जीत दर्ज की। चुनाव जीतने के बाद छवि ने कहा कि ‘मैं गांव में सेवा करने के उद्देश्य से आई हूं।’ वह अपने गांव में वॉटर हार्वेस्टिंग कार्यक्रम चला रही हैं। साथ ही महात्मा गांधी राष्ट्रीय ग्रामीण रोजगार गांरटी योजना के तहत चलाए जा रही सभी योजनाओं पर पैनी नजर रखती हैं और सक्रिय कदम उठाती हैं। अभी हाल में ही यूएनओ की तरफ से आयोजित एक कार्यक्रम में छवि ने शिरकत की थी और गांव की तरक्की का खाका पेश किया था।
नवंबर 2013 में नवस्थापित भारतीय महिला बैंक के निदेशक मंडल में उनकी नियुक्ति की गई। 

## प्रारंभिक जीवन
छवि रजावत का जन्म राजस्थान की राजधानी जयपुर में हुआ, किन्तु वे राजस्थान केटोंक जिला अंतर्गत मालपुरा तहसील के एक छोटे से गाँव सोडा की रहने वाली है। उनकी प्रारंभिक शिक्षा ऋषि वैली स्कूल (आंध्र प्रदेश) और मेयो कॉलेज गर्ल्स स्कूल,अजमेर में हुई। तत्पश्चात उन्होने दिल्ली विश्वविद्यालय के लेडी श्री राम कॉलेज से स्नातक किया और पुणे के इंडियन इंस्टीट्यूट ऑफ माडर्न मैनेजमेंट से एमबीए की डिग्री हासिल की। 
## व्यक्तिगत जीवन
छवि रजावत अपने गाँव सोडा और जयपुर में बराबर माता -पिता के साथ समय बिताती हैं। वह किसानों के बच्चों के साथ खेलती हुई बड़ी हुई हैं। वह ग्रामीणों की परेशानियों को दूर करने के लिए उनके साथ प्रतिदिन घंटों समय बिताती हैं। सरपंच बनने के पीछे उनकी भावना अपने गांव के लिए काम करने की रही है। छवि कहती है कि "मेरे दादाजी ब्रिगेडियर रघुबीर सिंह लगातार तीन बार सोडा से सरपंच चुने गए थे और उनकी इच्छा थी कि मैं भी उनके पदचिह्नें पर चलूं।" छवि का कहना कि उनका राजनीति में जाने का कोई इरादा नहीं है और वह केवल अपने गांव के लोगों की मदद करना चाहती हैं। बेंगलुरू के ऋषि वेली और दिल्ली के लेडी श्री राम कॉलेज की पूर्व छात्रा छवि ने पुणे से व्यवसाय प्रबंधन की डिग्री हासिल की है लेकिन इसके बाद भी उन्हें शहरों की तेज जिंदगी की यादें नहीं सतातीं।
## उपलब्धि
*वर्ष-2011 में छवि ने संयुक्त राष्ट्र संघ में आयोजित 11 वें इन्फो पॉवर्टी विश्व सम्मेलन में दुनिया भर से मंत्रियों और राजदूतों को संबोधित किया।
* मई -2011 में पूर्व राष्ट्रपति ए पी जे अब्दुल कलाम ने नई दिल्ली में प्रौद्योगिकी दिवस समारोह में छवि को सम्मानित किया। इस अवसर पर विज्ञान और प्रौद्योगिकी तथा पृथ्वी विज्ञान मंत्री पवन बंसल भी उपस्थित थे। 
*भारतीय युवा नेत्री का खिताब : देश को दिशा देने वाले आठ भारतीय युवा नेताओं में से एक होने का गौरव।

## सन्दर्भ

## बाहरी कड़ियाँ
*सोडा इंडिया आधिकारिक वेबसाईट

श्रेणी:1980 में जन्मे लोग
श्रेणी:जीवित लोग
श्रेणी:भारतीय महिला राजनीतिज्ञ
श्रेणी:जयपुर के लोग
श्रेणी:राजस्थान के लोग
परिधि

मोटे तौर पर वृत्त और दीर्घवृत्त के बाहरी घेरे को, और घेरे की लम्बाई को **परिधि** कहते हैं।  परिधि संकुचित अर्थ है। इसका सामान्यीकरण करते हुए किसी भी बन्द वक्र के किनारों की कुल लम्बाई (परिमाप) को 'परिधि' कहा जाता है। अर्थात् परिधि, परिमाप की एक विशिष्ट अवस्था है। तीन या अधिक सरल रेखाओं से घिरे किसी बहुभुज की सभी भुजाओं की लम्बाई का योग परिमाप कहलाता है जबकि जबकि किसी 'कोणरहित' बन्द वक्र के बाहरी घेरे की कुल लम्बाई परिधि कहलाती है। वृत्त की परिधि ज्यामितीय और त्रिकोणमितीय अवधाराणओं में महत्वपूर्ण है।

## वृत्त की परिधि

वृत्त की परिधि उसके चारों ओर की लम्बाई होती है। यह कथन किसी भौतिक वस्तु के लिए काम में लिया जाता और किसी अमूर्त ज्यामितीय सरंचना के लिए भी उपयुक्त है।
[thumb|320px|center|जब वृत्त की [त्रिज्या 1 हो तो उसकी परिधि 2 होती है।]]
[thumb|320px|center|जब वृत्त का [व्यास 1 हो तो उसकी परिधि  होती है।]]

## पाई के साथ सम्बन्ध
किसी वृत्त की परिधि गणित में सभी गणितीय नियतांकों में से सबसे महत्वपूर्ण एक को सम्बद्ध करता है। नियतांक पाई, ग्रीक अक्षर पाई (π) से निरुपित किया जाता है।  इसका संख्यात्मक मान 3.14159 26535 89793 ...  है और यह वृत्त की परिधि और व्यास के अनुपात के बराबर होता है।

परिधि c, व्यास d और त्रिज्या r के सम्बन्ध को निम्न प्रकार लिखा जा सकता है:

:{C}=\pi\cdot{d}=2\pi\cdot{r}\!

गणितीय नियतांक  का गणित, अभियांत्रिकी और विज्ञान में उपयोग सर्वव्यापी है।

; दीर्घवृत्त की परिधि
दीर्घवृत्त की परिधि की लम्बाई लगभग \pi \sqrt{2(a^2 + b^2)} के बराबर होती है।
:C_{\rm{ellipse}} \sim \pi \sqrt{2(a^2 + b^2)}
यहाँ **a** और **b** क्रमशः दीर्घ अक्ष और लघु अक्ष की लम्बाई के आधे हैं।

; किसी भी बन्द वक्र की परिधि की लम्बाई
:C = \int_{0}^{2\pi} r d\theta\ 

## सन्दर्भ

श्रेणी:ज्यामितिक मापन
बोलिविया में गर्भपात

**बोलिविया में गर्भपात** वर्तमान में अवैध है लेकिन यदि महिला के स्वास्थ्य के लिए हानिकारक हो अथवा यदि बलात्कार का मामला हो तो गर्भपात किया जा सकता है। यह नीति 1973 से लागू है।

उस महिला के लिए जो गर्भपात की अनुमति देती है सजा एक से तीन वर्ष कारावास है और गर्भपात करने वाले के लिए एक से छः वर्ष की हवालात की सजा हो सकती है। यदि कोई महिला स्वयं का गर्भपात करती है तो उसे सहमति के लिए मिलने वाली सजा के समान ही सजा मिलती है।

बहराल, यह वास्तव में एक गर्भवती महिला के लिए चुनौती है कि वो कानूनी और सुरक्षित गर्भपात करवा सके, चाहे उनका बलात्कार हुआ हो।
## सन्दर्भ

श्रेणी:गर्भपात
श्रेणी:देशवार गर्भपात
कोलम्बिया में गर्भपात

**कोलम्बिया में गर्भपात**, महिला के जीवन को खतरा अथवा महिला के स्वास्थ्य सम्बंधी कारण, गर्भ का कारण महिला का बलात्कार हो, भ्रूण के जन्म के पश्चात मरने की सम्भावना अथवा भ्रूण में गम्भीर असामान्यताएँ हों को छोड़कर कानूनी रूप से पूर्णतया अवैध है। यह २००६ तक पूर्णतया अवैध था, जब (मार्ता गोज़लेज़ नामक महिला के मामले के परिणामस्वरूप) उपरोक्त परिस्थितियों में इसे वैध बनाने का विधेयक पारित किया गया।

एक महिला के लिए जिसने अवैध गर्भपात करवाया हो तीन वर्ष तक की कारावास की सजा और चिकित्सक एवं अन्य लोग जिन्होंने इस अवैध कार्य को अंजाम दिया (चाहे चिकित्सा अनुज्ञाप्ति प्राप्त हो) को तीन वर्ष तक की सजा का प्रावधान है।
## सन्दर्भ

श्रेणी:गर्भपात
श्रेणी:देशवार गर्भपात
श्रेणी:कोलम्बियाई समाज
ईक्वाडोर में गर्भपात

**ईक्वाडोर में गर्भपात** महिला के स्वास्थ्य अथवा जीवन से जुड़े मामले अथवा मानसिक रूप से विकलांग या विक्षिप्त महिला के बलात्कार के मामलों को छोड़कर वर्तमान में पूर्णतया अवैध है। उस महिला के लिए जिसने अवैध गर्भपात करवाया हो के लिए एक से पाँच वर्ष एवं चिकित्सक सहित उन सब लोगों के लिए जिन्होंने इस कार्य को अंज़ाम दिया हो के लिए दो से पाँच वर्ष तक कारावास की सजा का प्रावधान है।
## सन्दर्भ

श्रेणी:गर्भपात
श्रेणी:देशवार गर्भपात
श्रेणी:ईक्वाडोर
एस्टोनिया में गर्भपात

**एस्टोनिया में गर्भपात** 23 नवम्बर 1955 तक वैध था, जब एस्टोनिया, सोवियत संघ का भाग था। स्वतंत्रता की बहाली के बाद एस्टोनिया अपने विधायी परिवर्तन कर लिए।

एस्टोनिया गर्भ धारण करने के ग्यारह माह के अन्दर किसी भी कारण से माँग करने पर गर्भपात की अनुमति देता है। यदि महिला की आयु 15 वर्ष से कम अथवा 45 वर्ष से अधिक है, यदि गर्भ के कारण महिला के स्वास्थय को खतरा हो, यदि बच्चा गम्भीर मानसिक अथवा शारिरीक दोष के साथ हो तो गर्भपात की अनुमति 21वें सप्ताह (सहित) तक दी जाती है।

यदि कोई महिला बिना कारण बताये व्यक्तिगत कारणों से गर्भपात करवाना चाहती है तो गर्भपात विधेयक के अनुसार निर्धारित जुर्माने का भुगतान करवाना पड़ता है। 

2006 में एस्टोनिया में 38.7% गर्भ धारण करने के बाद गर्भपात के रूप में परिणत करवाये गये, केवल छः वर्ष में 49.4% से गिरावट दर्ज की गई।

वर्ष 2010 में, एस्टोनिया में 9087 गर्भपात करवाए गये, अर्थात प्रति सौ जीवित बच्चों के साथ 57.4 गर्भपात के शिकार हुए।
## सन्दर्भ

श्रेणी:गर्भपात
श्रेणी:देशवार गर्भपात
श्रेणी:एस्टोनिया
ग्वाटेमाला में गर्भपात

**ग्वाटेमाला में गर्भपात** 1973 से पहले बिना किसी अपवाद के गैर-कानूनी था। सितम्बर 1973 में कांग्रेस (संसद) के फरमान 17-73 में दंड संहिता में बदलाव करते हुए कुछ मामलों में जब गर्भवती महिला का जीवन खतरे में हो, गर्भपात को कानूनी मान्यता मिली। यह प्रक्रिया किसी चिकित्सक द्वारा किया जाना चाहिए एवं अन्य चिकित्सक द्वारा अनुमोदित होना चाहिए।

## सन्दर्भ

#Abortion Laws of the World. *Annual Review of Population Law.* अभिगमन तिथि: 27 अक्टूबर 2013
#United Nations Population Division. (2002)। Abortion Policies: A Global Review. अभिगमन तिथि: 27 अक्टूबर 2013

श्रेणी:गर्भपात
श्रेणी:देशवार गर्भपात
श्रेणी:गुआतेमाला
आइसलैण्ड में गर्भपात

**आइसलैण्ड में [[गर्भपात]]** विशिष्ट परिस्थितियों में ११ जून १९७५ से वैध है।
## सन्दर्भ

श्रेणी:गर्भपात
श्रेणी:देशवार गर्भपात
श्रेणी:आइसलैंड
अल्बानिया में गर्भपात

**अल्बानिया में गर्भपात** 7 दिसम्बर 1995 तक पूर्णतया वैध (विधि सम्मत) था। गर्भपात, गर्भावस्था के बारहवें सप्ताह माँग किये जाने पर किया जा सकता है। अब महिलाओं प्रक्रिया से पहले एक सप्ताह के लिए परामर्श से गुजरना होगा और अस्पताल जिसमें गर्भपात किया जाता है सूचना को उस महिला के बारे में जानकारी सार्वजनिक करने का अधिकार नहीं है जिसका गर्भपात किया गया है।
## सन्दर्भ

श्रेणी:गर्भपात
श्रेणी:देशवार गर्भपात
श्रेणी:अल्बानियाई समाज
अण्डोरा में गर्भपात

**अण्डोरा में गर्भपात** केवल एक ही अवस्था में सम्भव है जब महिला का जीवन बचाने का कोई अन्य तरीका सम्भव न हो।
## सन्दर्भ

श्रेणी:गर्भपात
श्रेणी:देशवार गर्भपात
नोटा

**नोटा (**) का अर्थ है- इनमे से कोई भी नहीं।
NOTA का उपयोग पहली बार भारत में 2009 में किया गया था। स्थानीय चुनावों में मतदाताओं को NOTA का विकल्प देने वाला छत्तीसगढ़ भारत का पहला राज्य था। NOTA बटन ने 2013 के विधानसभा चुनावों में चार राज्यों - छत्तीसगढ़, मिजोरम, राजस्थान और मध्य प्रदेश और राष्ट्रीय राजधानी क्षेत्र, दिल्ली में अपनी शुरुआत की। 2014 से नोटा पूरे देश मे लागू हुआ।
भारत निर्वाचन आयोग ने दिसंबर २०१३ के विधानसभा चुनावों में इलेक्ट्रॉनिक वोटिंग मशीन में इनमें से कोई नहीं अर्थात ‘नोटा’(None of the above) बटन का विकल्प उपलब्ध कराने के निर्देश दिए।,,

2018 में नोटा को भारत में पहली बार उम्मीदवारों के समकक्ष दर्जा मिला। हरियाणा में दिसंबर २०१८ में पांच जिलों में होने वाले नगर निगम चुनावों के लिए हरियाणा चुनाव आयोग ने निर्णय लिया कि नोटा के विजयी रहने की स्थिति में सभी प्रत्याशी अयोग्य घोषित हो जाएंगे तथा चुनाव पुनः कराया जाएगा। हालांकि अभी भारत निर्वाचन आयोग ने इसे लागू नही किया है।

भारतीय आम चुनाव, 2019 में भारत में लगभग 1.04 प्रतिशत मतदाताओं ने उपरोक्त में से कोई नहीं (नोटा) के लिए मतदान किया, जिसमें बिहार 2.08 प्रतिशत नोटा मतदाताओं के साथ अग्रणी रहा।

## इन्हें भी देखें
* इलेक्ट्रॉनिक वोटिंग मशीन (ईवीएम)
* वोटर वैरिफायबल पेपर ऑडिट ट्रेल (वीवीपैट)
* टोटलाइजर
* राईट टु रिजेक्ट (भारत)

## सन्दर्भ

## बाहरी कड़ियाँ
* नोटा

श्रेणी:भारत में चुनाव
डैटसन गो (कार)

**डैटसन गो** (अंग्रेजी:Datsun Go) भारत में जापानी कार निर्माता कम्पनी निस्सान मोटर कम्पनी द्वारा **डैटसन** ब्राण्ड के नाम से पुनर्जीवित की जाने वाली नयी छोटी कार का नाम है। बीसवीं सदी के प्रारम्भ में जापान में बनी इस कार का उत्पादन 27 वर्ष पूर्व सन् 1986 में बन्द हो गया था। डैटसन की **गो** मॉडल की यह कार भारत के अलावा दक्षिण अफ्रीका, इण्डोनेशिया और रूस में भी लॉन्च की जायेगी। भारत में निस्सान कारों की लोकप्रियता को देखते हुए सभी सुविधाओं से युक्त छोटे आकार की इस कार को भी यहाँ के बाजार में उतारने का निर्णय लिया गया है।

भारत में यह कार अगले साल 2014 की शुरुआत में ग्राहकों को उपलब्ध होगी। छोटी कार के वर्तमान सभी मॉडलों के मुकाबले इसकी कीमत भारत में 4 लाख रुपये के आसपास होगी जबकि विदेशों में 10,055 यूएस डॉलर तथा 10,970 आस्ट्रेलियायी डॉलर रहने की सम्भावना है। 

इण्डोनेशिया में इसका मॉडल डैटसन **गो प्लस** के नाम से उतारा जायेगा। वहाँ पर 7 सीटों वाली यह मल्टी परपज वेहिकिल (एमपीवी) 100 मिलियन इण्डोनेशियायी मुद्रा (आईडीआर) के अन्दर उपलब्ध होगी। निसान मोटर्स द्वारा जारी एक विज्ञप्ति के अनुसार नई दिल्ली, मुम्बई व चेन्नई (मद्रास) सहित सम्पूर्ण भारत के 90 शहरों में इस कार को प्रदर्शित किया जायेगा।

## सन्दर्भ

## इन्हें भी देखें
* निसान
* मारुति सुज़ुकी सिलैरियो

## बाहरी कड़ियाँ

* GO: THE FIRST BADGE OF THE RISERS - डैटसन गो मॉडल के बारे में जानकारी
श्रेणी:छोटी कारें
पाँडव (1995 फ़िल्म)

***पांडव*** राज एन सिप्पी द्वारा निर्देशित और १९९५ में प्रदर्शित हिन्दी फ़िल्म है जिसमें अभिनय अक्षय कुमार और नन्दिनी ने किया है। मूवी देखने योग्य है!
## सन्दर्भ

## बाहरी कड़ियाँ
*
चक

***चक*** () अमेरिकी एक्शन-कॉमेडी/जासूस-ड्रामा टेलिविज़न शृंखला है जिसका निर्माण जोश श्वॉर्टज़ और क्रिस फेडाक ने किया था। इसकी पठकथा का मुख्य किरदार एक साधारण कंप्यूटर सेवा विशेषज्ञ चक है जिसे अपने कॉलेज के समय के मित्र से एन्कोडेड ई-मेल मिलता है; संदेश में एक ऐसे सॉफ्टवेयर प्रोग्राम की एकमात्र प्रति होती है जिस से चक के दिमाग में अमेरिकी जासूसी कार्यक्रम के रहस्य जड़ जाते हैं।

शृंखला का पायलट प्रकरण 24 सितम्बर 2007, को एनबीसी पर प्रसारित हुआ। दूसरे सत्र के समापन के पश्चात चैनल ने इसे आगे नहीं बढ़ाने का निर्णय लिया परन्तु इसके प्रशंसकों ने सफल अभियान द्वारा एनबीसी को प्रोत्साहित किया और शृंखला पाँच सत्रों तक चली। 27 जनवरी 2012, को पाँचवे सत्र का अंतिम दो घंटे का प्रकरण प्रसारित हुआ।

## सन्दर्भ

## बाहरी कड़ियाँ

* 
* 
* 
* 

श्रेणी:अंग्रेज़ी भाषा के टीवी कार्यक्रम
श्रेणी:दशक 2000 की अमेरिकी टेलिविज़न शृंखलाएँ
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी कॉमेडी-ड्रामा टेलिविज़न शृंखलाएँ
श्रेणी:अमेरिकी एक्शन टेलिविज़न शृंखलाएँ
श्रेणी:एनबीसी नेटवर्क कार्यक्रम
कौटिल्य पण्डित

**कौटिल्य पण्डित** (अंग्रेजी: Kautilya Pandit, जन्म: 24 दिसम्बर 2007) भारत में हरियाणा प्रान्त के करनाल जिले के कोहँड़ गाँव  
में जन्मा एक असाधारण प्रतिभासम्पन्न बच्चा है जिसने महज 5 वर्ष 10 महीने की आयु में ही विश्व भूगोल, प्रति व्यक्ति आय, घरेलू उत्पाद व राजनीति जैसे विभिन्न विषयों से सम्बन्धित प्रश्नों के चुटकी बजाते उत्तर देकर सबको आश्चर्यचकित कर दिया है। जहाँ इस उम्र में बच्चे एबीसी, कखग और नर्सरी कवितायें रटते है वहाँ इस बच्चे ने असाधारण रूप से अपने मानव मष्तिष्क की क्षमता में कम्प्यूटर को भी मात दे दी है। कुरुक्षेत्र विश्वविद्यालय के विशेषज्ञ मनोवैज्ञानिक उसकी स्मृति क्षमता (बुद्धि लब्धि) का अध्ययन कर रहे हैं।

4 अक्टूबर 2013 को हरियाणा के मुख्यमन्त्री भूपेन्द्र सिंह हुड्डा ने विलक्षण प्रतिभावान कौटिल्य को 10 लाख रुपये का चेक व प्रशस्ति पत्र प्रदान किया। 14 अक्टूबर 2013 को कौन बनेगा करोड़पति (केबीसी) जैसे लोकप्रिय टीवी कार्यक्रम में अमिताभ बच्चन के सामने हॉटसीट पर पहुँचकर कौटिल्य ने अपनी तीक्ष्ण बुद्धि और हाजिरजवाबी का परिचय दिया। कौटिल्य अपने दादा जयकृष्ण शर्मा को अपना सर्वश्रेष्ठ मित्र व गुरु मानता है। उसके पिता सतीश शर्मा चाहते हैं कि कौटिल्य अपनी रुचि के विषय में दक्षता के साथ अपनी शिक्षा पूर्ण करे। विभिन्न टीवी चैनलों पर उसके कार्यक्रम देखकर लोगबाग उसे गूगल बॉय (गूगल बच्चा) तक कहने लगे हैं।

## सन्दर्भ

## बाहरी कड़ियाँ
*Google Boy, mini Encyclopedia or call him a genius child Kautilya Pandit
* नन्हे कौटिल्य को केबीसी से बुलावा, इसकी प्रतिभा जान दंग रह जाएंगे आप - 26 सितम्बर 2013 का समाचार (दैनिक जागरण से)
* HT News - हिन्दुस्तान टाइम्स समाचार
* Tribune News -25 सितम्बर 2013 का समाचार (द ट्रिब्यून से) 
* Zee News -एक खबर (जी न्यूज़ से)
* कौटिल्य को बाल प्रतिभा सम्मान, 10 लाख रुपये मिले - 04 अक्टूबर 2013 का समाचार (दैनिक जागरण से)

## इन्हें भी देखें
* बुद्धि लब्धि
* लाला हरदयाल

श्रेणी:जीवित लोग
श्रेणी:2009 में जन्मे लोग
श्रेणी:करनाल के लोग
हरिकृष्ण प्रसाद गुप्ता अग्रहरि

**डॉ हरिकृष्ण प्रसाद गुप्ता अग्रहरि ** का जन्म 25 फरवरी 1950 को परसौनी भाटा नेपाल में हुआ। इनहोने भारत और हंगरी से पी एच डी किया है। इनके अनुसंधात्मक शोध-पत्र बुडापेस्ट विश्व विद्यालय हंगरी द्वारा पुरस्कृत है। इनकी विभिन्न विधाओं में लगभग दो दर्जन पुस्तकें प्रकाशित हैं। ये नेपाल सरकार की सेवा में अभियंता के पद पर कार्यरत हैं।

## सन्दर्भ

श्रेणी:नेपाली साहित्यकार
श्रेणी:1950 में जन्मे लोग
श्रेणी:जीवित लोग
५जी

**५जी** या **पाँच जी॰** बेतार मोबाइल फ़ोन सेवा की पाँचवीं पीढ़ी है। इससे पिछली २॰जी॰, ३जी और ४जी पीढ़ियां थीं। ५॰जी॰ की रफ़्तार कम-अज़-कम ४-५ गीगाबाइट प्रति सैकंड होगी। 5॰जी॰ टेक्नोलॉजी के बाद इंटरनेट के उपयोगकर्ताओं को डाटा की हाई डेन्सिटी मिलने लगेगी। बेहतर कवरेज मिलेगा और मोबाइल उपकरणों की बैटरी भी कम खर्च होगी। मई 2013 से ही इस टेक्नोलॉजी पर काम शुरू हो गया था।

टेक्नोलॉजी हमारे वर्तमान ४॰जी॰ नेटवर्क की तुलना में तेज़ रफ़्तार, तुच्छ विलंबता (अंतराल), बेहतर विश्वसनीयता, बड़े पैमाने पर नेटवर्क क्षमता, बढ़ी हुई उपलब्धता और वर्तमान 4॰जी॰ नेटवर्क से बेहतर अनुभव प्रदान करने का वादा करती है।

## नेटवर्क
५॰जी॰ जिस तरह से तैयार किया जा रहा है उसके अनुसार यह वर्तमान एल॰टी॰ई॰ नेटवर्क पर काम कर सकेगा। इसके अधिकतर फ़ीचर एल॰टी॰ई॰ एडवांस मानकों पर काम कर सकेंगे। एक अनुमान के अनुसार वर्ष 2025 तक दुनिया की एक-तिहाई आबादी को 5॰जी॰ नेटवर्क से कवरेज मिलेगा। 

5॰जी॰ नेटवर्क में एक बिलकुल ही नए रेडियो स्पेक्ट्रम बैंड पर काम करता है, 5॰जी॰ मिलीमीटर वेव्स इस्तेमाल करता है, इसके बाद एक फ़्रीक्वेंसी को ब्रॉडकास्ट करता है, जो 30 से 300 गीगाहर्ट्ज़ पर काम करता है, इसके पहले यह 6 गीगाहर्ट्ज़ पर काम करता है। अभी तक इस तकनीक को सेटलाइट और राडार सिस्टम के बीच में संपर्क के लिए इस्तेमाल किया जाता था,  हालाँकि मिलीमीटर वेव्स किसी भी इमारत या अन्य किसी ठोस वस्तु के बीच में से आसानी से पार नहीं जा सकती हैं, इसके कारण ही 5॰जी॰ को स्मॉल सेल्स का भी लाभ मिलता है।

वर्तमान 4॰जी॰ नेटवर्क की तुलना में 100 गुना बेहतर प्रदान करने के लिए है। दुनिया की की ज़रूरतों में काफ़ी बदलाव आ रहा है ।

5जी की आवश्यकता को माइक्रोवेव अवन 3.3 गीगाहर्ट्ज़-4.2 गीगाहर्ट्ज़ में नए स्पेक्ट्रम द्वारा पूरा किए जाने की उम्मीद है, और एम॰एम॰-वेव बैंड में उपलब्ध बड़े बैंडविड्थ का उपयोग करना, बड़े एंटीना सरणी और 3-डी॰एम॰ओ॰, नेटवर्क डेन्सिफ़िकेशन, और नए तरंग रूपों के माध्यम से स्वतंत्रता की स्थानिक डिग्री में वृद्धि, और नए तरंग रूप जो 5जी सेवाओं की अलग-अलग मांगों को पूरा करने के लिए स्केलेबिलिटी और लचीलापन प्रदान करते हैं। 

## 5॰जी॰ फ़ॉरम
५॰जी॰ टेक्नोलॉजी के विकास के लिए ५॰जी॰ फ़ॉरम बड़े स्तर पर काम कर रही है। इन फ़ॉरम पर सॉफ़्टवेयर इंजीनियर, वायरलेस कम्युनिकेशन एक्सपर्ट, मोबाइल हैंडसेट कम्पनियाँ, मोबाइल सर्विस प्रोवाइडर कम्पनियाँ, विभिन्न देशों क सरकारें आपसी समन्वय और सहयोग से काम कर रहे हैं।

## सन्दर्भ

श्रेणी:दूरसंचार
श्रेणी:अंतरजाल
फ्लिपर (१९९६ फ़िल्म)

**फ्लिपर** () १९९६ एक्शन से भरपूर एडवेंचर फिल्म है। यह १९६३ में बनी इसी नाम की फिल्म की उत्तरकृत्ति फ़िल्म है। इसमें अभिनय पॉल होगन और एलिजाह वुड ने किया है। फिल्म एक लड़के के बारे में है जिसे अपना गर्मियों का समय अपने चाचा के साथ बिताना है, जो फ्लोरिडा कीज़ में रहते हैं। यद्यपि वह सोचता है कि इस बार पुनः गर्मियाँ उबाऊ होंगी, उसकी मुठभेड़ सूंस से होती है और वह उसका नाम फ्लिपर रखता है और वह उसके साथ दोस्ती कर लेता है।
## पटकथा

## कलाकार

### हिन्दी डबिंग कलाकार
* डब संस्करण जारी करने का वर्ष: ????
* मीडिया: वीसीडी/डीवीडी/ब्लू-रे डिस्क
* निर्देशक: ????
* अनुवाद: ????
* समायोजन: ????
* उत्पादन: ????

## सन्दर्भ

## बाहरी कड़ियाँ
*

श्रेणी:1996 की फ़िल्में
श्रेणी:अंग्रेज़ी फ़िल्में
हर्मैनो पेड्रो

thumb|200px|अपने गृहनगर में स्थित संत की प्रतिमा।
**संत हर्मैनो पेड्रो** () (जन्म: 21 मार्च 1626 - मृत्यु: 25 अप्रैल 1667) या **सेंट जोज़फ़ डी बेटनकोर्ट यी गोंज़ालस के संत पीटर** एक स्पेनियाइ मूल के ईसाई धर्मप्रचारक और मिशनरी थे जिनकी कर्मभूमि ग्वाटेमाला थी। वे *आर्डर ऑफ़ आवर लेडी ऑफ़ बेथेलेम*("बेथेलेम की हमारी पवित्र देवी का क्रम") के संस्थापक थे। तथा वे न सिर्फ कैनरी द्वीपसमूह के पहले मूलनिवासी संत थे, बल्कि उन्हें ग्वाटेमाला और पूरे मध्य अमेरिका का पहला संत माना जाता है।

## युवावस्था
तेनरीफ़ एक साधारण परिवार में जन्मे थे। अपनी प्राथमिक व्यावसायिक युवावस्था में इन्होंने पादरी के रूप में धर्म के क्षेत्र में काम किया। 23 वर्ष की आयु में, इन्होंने ईसाई धर्म के सन्देश प्रवाह के लक्ष्य से एक धर्मप्रचारक के रूप में अपने देश को छोड़ दिया और दो ​​साल बाद ग्वाटेमाला आ पहुंचे, जो उस समय स्पेनी साम्राज्य का हिस्सा था। ग्वाटेमाला में अपने निवास के दौरान वहाँ इन्होंने गरीब, बीमार, अनाथ और पीड़ित और शोषित लोगों के कल्याण के लिए अत्यंत काम किया, जिसके कारण ईसाइयत के मध्य अमेरिका में प्रवाह को अत्यंत समर्थन मिला। इनके द्वारा किये गए मानवी कार्यों को सदियों बाद मदर टेरेसा द्वारा किये गए मानवी कार्यों के समानांतर माना गया है। 25 अप्रैल 1667 को 41 वर्ष की आयु में इनकी अचानक मृत्यु हो गई। मृत्यु के करीब 350 वर्ष बाद, 2002 में पोप जॉन पॉल द्वितीय ने इन्हें रोमन कैथोलिक चर्च का एक संत घोषित कर दिया। वे कैनरी द्वीपसमूह, ग्वाटेमाला और मध्य अमेरिका के पहले संत थे।

## प्रदर्शन और विरासत
इनकी प्रतिमाओं में इन्हें अक्सर, पीठ पर एक बड़ा चोगा डाले, एक हाथ में कैनरी द्वीप के चरवाहों द्वारा प्रयोग की जाने वाली लाठी पकड़े दिखाया जाता है। इनकी दावत (फीस्ट) को प्रतिवर्ष 24 अप्रैल को मनाया जाता है।

## इन्हें भी देखें
* रोमन कैथोलिक चर्च
* ईसाई धर्म
* कैनरी द्वीपसमूह
* ग्वाटेमाला
* जोसे डी एंचिएटा

## सन्दर्भ


## बाहरी कड़ियाँ

* Oraciones Beethlemitas
* Obras del Hermano Pedro

श्रेणी:स्पेन
श्रेणी:ईसाई धर्म
श्रेणी:स्पेनिश संत
श्रेणी:स्पेनिश रोमन कैथोलिक संत
श्रेणी:कैनरी द्वीपसमूह